Na osnovu člana 29 Zakona o državnoj upravi (“ Službeni list Crne Gore” br. 78/18) a u vezi sa Pravilnikom o unutrašnjoj organizaciji i sistematizaciji Ministarstva prostornog planiranja, urbanizma i državne imovine br.01-011/23-9971/10 od 15. decembra 2023. godine, Ministarstvo prostornog planiranja, urbanizma i državne imovine, objavljuje

**JAVNI POZIV ZA VRŠIOCE DUŽNOSTI**

 **GENERALNOG/E DIREKTORA/ICE DIREKTORATA ZA PLANIRANJE PROSTORA**

**GENRALNOG/E DIREKTORA/ICE DIREKTORATA ZA SPROVOĐENJE DRŽAVNIH SMJERNICA U OBLASTI ARHITEKTURE**

**GENERALNOG/E DIREKTORA/ICE DIREKTORATA ZA DRŽAVNU IMOVINU I KATASTAR NEPOKRETNOSTI**

**U**

**MINISTARSTVU PROSTORNOG PLANIRANJA, URBANIZMA I DRŽAVNE IMOVINE**

Predmet javnog poziva je dostavljanje prijava za određivanje:

* **vršioca dužnosti generalnog/e direktora Direktorata za planiranje prostora u Ministarstvu prostornog planiranja, urbanizma i državne imovine** u skladu sa Zakonom o državnim službenicima i namještenicima (“Službeni list Crne Gore” br.02/18, 034/19 i 08/21) i Pravilnikom o unutrašnjoj organizaciji i sistematizaciji, Ministarstva ekologije, prostornog planiranja i urbanizma br.01-011/23-9971/10 od 15. decembra 2023.godine. Zakonom o državnim službenicima i namještenicima, utvrđeno je da se u slučaju prestanka mandata, licu koje vrši poslove visokog rukovodnog kadra, pored ostalih, može odrediti vršilac dužnosti do imenovanja, odnosno postavljenja, u skladu sa zakonom, a najduže do šest mjeseci;
* **vršioca dužnosti generalnog/e direktora Direktorata za sprovođenje državnih smjernica u oblasti arhitekture u Ministarstvu prostornog planiranja, urbanizma i državne imovine** u skladu sa Zakonom o državnim službenicima i namještenicima (“Službeni list Crne Gore” br.02/18, 034/19 i 08/21) i Pravilnikom o unutrašnjoj organizaciji i sistematizaciji, Ministarstva ekologije, prostornog planiranja i urbanizma br.01-011/23-9971/10 od 15. decembra 2023.godine. Zakonom o državnim službenicima i namještenicima, utvrđeno je da se u slučaju prestanka mandata, licu koje vrši poslove visokog rukovodnog kadra, pored ostalih, može odrediti vršilac dužnosti do imenovanja, odnosno postavljenja, u skladu sa zakonom, a najduže do šest mjeseci;
* **vršioca dužnosti generalnog/e direktora Direktorata za državnu imovinu i katastar nepokretnosti u Ministarstvu prostornog planiranja, urbanizma i državne imovine** u skladu sa Zakonom o državnim službenicima i namještenicima (“Službeni list Crne Gore” br.02/18, 034/19 i 08/21) i Pravilnikom o unutrašnjoj organizaciji i sistematizaciji, Ministarstva ekologije, prostornog planiranja i urbanizma br.01-011/23-9971/10 od 15. decembra 2023.godine. Zakonom o državnim službenicima i namještenicima, utvrđeno je da se u slučaju prestanka mandata, licu koje vrši poslove visokog rukovodnog kadra, pored ostalih, može odrediti vršilac dužnosti do imenovanja, odnosno postavljenja, u skladu sa zakonom, a najduže do šest mjeseci.

Imajući u vidu da navedenim Zakonom, nije propisan postupak i način selekcije kandidata, koji se određuju za vršioce dužnosti, u pogledu sprovođenja postupka i odabira najkompetentnijih kandidata za vršenje navedenih poslova, prije predlaganja Vladi kandidata za pozicije vršilaca dužnosti ministar prostornog planiranja, urbanizma i državne imovine obaviće razgovor/intervju sa potencijalnim kandidatima.

Prijave na javni poziv mogu da podnesu svi zainteresovani građani/ke koji ispunjavaju uslove propisane za radno mjesto visoko rukovodnog kadra za koje se određuje.

Kandidati zainteresovani za prijavu za obavljanje poslova iz kategorije visoko rukovodni kadar, moraju imati VII 1 nivo kvalifikacije obrazovanja i najmanje dvije godine radnog iskustva na poslovima rukovođenja ili pet godina radnog iskustva, u skladu sa članom 24 stav 3 Zakona o državnim službenicima i namještenicima.

Pored opštih uslova propisanih Zakonom poželjne su i druge organizacijske menadžerske vještine i sposobnosti, a koje su od značaja za orjentir u selekciji potencijalnih kandidata.

Članom 23 istog Zakona propisano je da se poslovi visokog rukovodnog kadra odnose na: rukovođenje, koordiniranje i organizovanje rada u jednoj ili više organizacionih jedinica, odnosno oblasti rada, obezbjeđivanje ostvarivanja odnosa i saradnje sa drugim državnim organima, organima lokalne uprave, privrede, nevladinim organizacijama i građanima i odlučivanje o najsloženijim pitanjima.

1. **Zainteresovana lica mogu se kandidovati za poziciju vršioca dužnosti generalnog/e direktora/ice Direktorata za planiranje prostora**

**Uslovi:**VII1 nivo kvalifikacije obrazovanja, fakultet iz oblasti tehničko-tehnoloških nauka - arhitektura, urbanizam ili prostorno planiranje, najmanje dvije godine radnog iskustva na poslovima rukovođenja ili pet godina radnog iskustva, položen stručni ispit za rad u državnim organima i poznavanje rada na računaru (Word, Internet, AutoCAD).

**Opis poslova:** Direktorat za planiranje prostora vrši poslove koji se odnose na: izradu politika, strategija, projekata, programa iz oblasti planiranja prostora i prostornog razvoja, kao i praćenje i preduzimanje mjera za njihovo ostvarivanje; učešće u usklađivanju nacionalnog zakonodavstva sa zakonodavstvom EU iz oblasti prostornog planiranja; praćenje i implementaciju međunarodnih konvencija iz ove oblasti; izradu nacrta i predloga zakona i drugih propisa iz oblasti uređenja/planiranja prostora; izradu nacrta i predloga zakona i drugih propisa za morsko dobro; učestvovanje u pripremi i davanju mišljenja na propise koje pripremaju drugi organi; vršenje nadzora nad zakonitošću akata i zakonitošću rada organa lokalne samouprave i drugih subjekata kojima je povjereno vršenje javnih ovlašćenja; davanje stručnih uputstava i mišljenja; praćenje stanja u prostoru (monitoring); vođenje drugostepenog upravnog postupka i donošenje rješenja u upravnim stvarima i poslovima upravnog nadzora iz nadležnosti Direktorata; formiranje i vođenje dokumentacione osnove o prostoru sa indikatorima za praćenje sprovođenja planskih dokumenata; izradu i podnošenje izvještaja o uređenju prostora; izradu i praćenje indikatora prostornog razvoja; pripremu podataka, analizu i prikaz promjena u prostoru sa ocjenom stanja; prikupljanje i analizu podataka od značaja za prostor sa organima uprave i organizacijama i institucijama na državnom i lokalnom nivou; analizu sprovođenja planskih dokumenata; izradu i donošenje planskih dokumenata; davanje mišljenja i saglasnosti na lokalna planska dokumenta u prelaznom periodu; izradu i donošenje državnih i lokalnih planskih dokumenata od strane Vlade Crne Gore u prelaznom periodu; obezbjeđenje studijsko-analitičke i informacione osnove za izradu planskog dokumenta; praćenje i organizacija rada savjeta za reviziju planskih dokumenata; praćenje opštinske regulative u oblasti građevinskog zemljišta; izradu i donošenje programa privremenih objekata na području morskog dobra i nacionalnih parkova; davanje saglasnosti na opštinske programe privremenih objekata; izdavanje izvoda iz državnih planskih dokumenata, saradnju sa obrazovnim institucijama i strukovnim udruženjima u pravcu unapređenja rada u ovoj djelatnosti; praćenje i unapređenje kadrovskog potencijala u ovoj oblasti; sistem uređenja morskog dobra; analiziranje i ocjenjivanje stanja morskog dobra i predlaganje mjera; učešće u međunarodnoj saradnji finansijskih instrumenata (IPA, ostali fondovi i instrumenti), projekata i programa za oblast uređenja prostora i prostornog razvoja i EU integracija; poslove nadzora nad institucijama iz svog resora nad kojima upravni nadzor vrši Ministarstvo, kontrolu rada nad javnim preduzećem JPMD ili drugim preduzećima i pravnim licima gdje je država osnivač ili gdje država ima udjela; nadzor nad primjenom zakona i drugih propisa iz oblasti uređenja prostora; ostvarivanje saradnje sa NVO i drugim organizacijama civilnog društva; organizovanje prethodnog učešća javnosti i javnih rasprava tokom izrade planskih dokumenata; izrada informacija, izvještaja i drugi poslovi u skladu sa propisima; saradnju sa konsultantskim subjektima; učešće u međunarodnoj i regionalnoj saradnji iz oblasti uređenja prostora; analizu poslovnih procesa, predlaganje operativnih rješenja, definisanje strategije razvoja, dokumentovanje rezultata projekata koji se odnose na zahtjeve standarda, kvaliteta i rokova realizacije projekata; pripremanje i dostavljanje podataka za vođenje i ažuriranje sajta i druge poslove u skladu sa propisima.

1. **Zainteresovana lica mogu se kandidovati za poziciju vršioca dužnosti generalnog/e direktora/ice Direktorata za sprovođenje državnih smjernica u oblasti arhitekture**

**Uslovi:** VII1 nivo kvalifikacije obrazovanja, fakultet iz oblast tehničko-tehnoloških nauka - arhitektura, najmanje deset godina radnog iskustva u oblasti urbanizma i arhitektonske prakse,

-položen stručni ispit za rad u državnim organima, B2 nivo znanja engleskog jezika, poznavanje rada na računaru (AutoCad, Word, Internet).

**Opis poslova:** Direktorat za sprovođenje državnih smjernica u oblasti arhitekture vrši poslove koji se odnose na: izradu politika, strategija, projekata i programa u cilju unapređenja kvaliteta i kulture prostornog i arhitektonskog oblikovanja i stvaranja visokovrijednog izgrađenog prostora; izradu Državnih smjernica razvoja arhitekture u saradnji sa strukovnim udruženjima, akademskim institucijama, nevladinim organizacijama i organom uprave nadležnim za zaštitu kulturnih dobara; sprovođenje Državnih smjernica razvoja arhitekture sa ciljem očuvanja i ostvarivanja autentičnosti prostora i prepoznatljivog identiteta naselja; obezbjeđenje kvaliteta arhitektonskih rješenja; izradu projektnog zadatka za urbanistički projekat; davanje saglasnosti na urbanistički projekat; davanje mišljenja na projektni zadatak za izradu urbanističkog projekta koji izrađuje glavni gradski arhitekta; davanje saglasnosti na idejno rješenje zgrade, trga, skvera, šetališta ili gradskog parka; davanje saglasnosti na idejno rješenje privremenog objekta za koji se izrađuje glavni projekat u odnosu na Program privremenih objekata; davanje saglasnosti na Program privremenih objekata u dijelu oblikovanja i materijalizacije; utvrđivanje smjernica za usklađivanje spoljnog izgleda bespravnog objekta; unapređenje vizuelnog kvaliteta objekata i naselja; promociju najboljih praksi u oblasti urbanizma i arhitekture; kontrolu rada glavnih gradskih arhitekata; obavljanje svih prenesenih poslova iz nadležnosti glavnog gradskog arhitekte u slučaju neimenovanja ili neizvršavanja poslova glavnog gradskog arhitekte; raspisivanje i sprovođenje javnih konkursa za objekte za potrebe državnih organa i organa lokalne samouprave, kao i za zdravstvene, prosvjetne, naučne, kulturne, sportske i objekte socijalne zaštite koji su u državnoj svojini; organizaciju izložbi konkursnih radova, javnih diskusija o rezultatima konkursa, arhiviranje konkursnih radova, uređivanje kataloga i publikacija o sprovedenim konkursima; predlaganje i podnošenje inicijativa za zaštitu vrijednog arhitektonskog nasljeđa (pojedinačnih arhitektonskih djela i arhitektonskih cjelina) u koordinaciji sa organom uprave nadležnim za zaštitu kulturnih dobara; promociju i afirmaciju mladih arhitekata; komunikaciju sa ostalim direktoratima u okviru Ministarstva, državnim i međunarodnim institucijama i kancelarijama i ostalim subjektima zajedno sa kojima realizuje projekte; organizaciju učešća Crne Gore na međunarodnim arhitektonskim izložbama; davanje mišljenja na nacrte i predloge zakona i drugih propisa koje pripremaju drugi organi; vođenje prvostepenog upravnog postupka; vođenje drugostepenog upravnog postupka i donošenje rješenja u upravnim stvarima i poslovima upravnog nadzora iz nadležnosti Direktorata; postupanje u poslovima upravnog nadzora; pripremu tužbi i odgovora na tužbe; učestvovanje u raspravama pred Ustavnim i Upravnim sudom Crne Gore u predmetima iz ovih oblasti; pripremanje i dostavljanje podataka za vođenje i ažuriranje sajta i druge poslove u skladu sa propisima.

1. **Zainteresovana lica mogu se kandidovati za poziciju vršioca dužnosti generalnog/e direktora/ice Direktorata za državnu imovinu i katastar nepokretnosti**

**Uslovi:**VII1 nivo kvalifikacije obrazovanja, fakultet iz oblasti društvenih nauka - pravo, najmanje dvije godine radnog iskustva na poslovima rukovođenja ili pet godina radnog iskustva, položen stručni ispit za rad udržavnim organima.

**Opis poslova:** Direktorat za državnu imovinu i katastar nepokretnosti vrši poslove koji se odnose na: primjenu Zakona o svojinsko-pravnim odnosima, Zakona o državnoj imovini, Zakona o eksproprijaciji, Zakona o povraćaju oduzetih imovinskih prava i obeštećenju, Zakona o oduzimanju imovinske koristi stečene kriminalnom djelatnošću, Zakona o državnom premjeru i katastru nepokretnosti, odnosno poslovi u vezi sa: raspolaganjem imovinom, korišćenjem imovine, nadzorom i upravljanjem državnom imovinom Crne Gore; povraćajem prava svojine i drugih imovinskih prava i obeštećenje bivših vlasnika za oduzetu imovinu i prava; vođenjem drugostepenog upravnog postupka iz oblasti imovinsko pravnih odnosa, odnosno katastra nepokretnosti; unapređenjem upravljanja državnom imovinom i imovinskim pravima; planiranjem transakcija sa državnom imovinom (prodaja, privatizacija, konverzije, fiducije i dr. i instrumente za obezbjeđenje kredita); rješavanjem imovinsko-pravnih odnosa u investiciono razvojnim projektima od značaja za Crnu Goru; izradom propisa iz oblasti svojinsko-pravnih odnosa i katastra nepokretnosti i geodezije; pripremanjem i učestvovanjem u pripremi propisa u saradnji sa drugim sektorima; pripremanjem opštih akata Ministarstva, ugovora i sporazuma koje Ministarstvo zaključuje sa drugim organima, organizacijama i dr.; pripremanjem pravnih mišljenja na informacije i predloge kada se radi o zauzimanju pravnog stava i mišljenja iz nadležnosti drugih organizacionih jedinica ministarstva; nadzor nad zakonitošću i cjelishodnošću rada Uprave za katastar i državnu imovinu Crne Gore.

**Uz prijavu na javni poziv prilaže se:**

* Biografija/CV kandidata;
* fotokopija diplome ili uvjerenje o završenom VII1 nivou kvalifikacije obrazovanja; lica koja su stekla visoko obrazovanje van Crne Gore su dužna da dostave i Rješenje o priznavanju isprave o stečenom visokom obrazovanju, koje donosi Ministarstvo prosvjete, nauke i inovacija, preko Nacionalnog informacionog Centra – ENIC centra.
* dokaz/potvrda sa podacima o traženom radnom iskustvu;
* motivaciono pismo;
* preporuke (ukoliko ih ima).

**Rok za prijave zainteresovanim kandidatima je srijeda 27. decembar 2023. godine do 12h.**

Pregled prijava, vršiće tročlana Komisija koju obrazuje ministar.

Navedena Komisija, nakon pregleda prijava, bez prethodne međusobne razmjene mišljenja ocjenjuje svaku prijavu, ocjenom od 1-3. Konačna ocjena se dobija tako što se ukupan zbir bodova sva tri člana Komisije dijeli sa brojem članova Komisije. Kandidati koji dobiju preko 2,5 boda su kandidati za intervju.

Intervju će sprovoditi ministar ili lice koje on odredi, uz prisustvo članova Komisije.

Nakon sprovedene procedure, članovi Komisije sačiniće izvještaj, koji će biti dostavljen Vladi, uz svaki predlog za određivanje vršilaca dužnosti i sadržati razloge zbog kojih se daje određeni predlog.

**Napomena**: U skladu sa članom 34 stav 3 Zakona o državnim službenicima i namještenicima, radni odnos u državnom organu može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa.

**ROK I NAČIN PRIJAVE**

**Prijava sa traženom dokumentacijom dostavlja se u periodu od 25.12.2023. do 27.12.2023. godine do 12h, putem e-maila****kabinet@mdup.gov.me,****ili direktnim dostavljanjem u zatvorenoj koverti na arhivu Ministarstva na adresu: Ministarstvo prostornog planiranja, urbanizma i državne imovine, IV Proleterske 19, Podgorica, sa napomenom: „Za javni poziv za određivanje vršioca dužnosti generalnog/e direktora/ice“.**

**Javni poziv objavljuje se na internet stranici Ministarstva prostornog planiranja, urbanizma i državne imovine i na portalu e-Uprave.**

 **Prijave dostavljene nakon datog roka neće biti uzete u razmatranje.**

**Kontakt osoba: Bobana Zečević
Telefon: 020-446-340; 067-335-308**